Kršaner Kastell | Was kann man in Kršan unternehmen?
Home / Reiseziele / Kršan / Kršan erleben / Kršaner Kastell Kurator maak R21,6 m. uit VBS | Netwerk24
Deur Lameez Omarjee, Fin24 15 Maart 2019 10:12
Dit het die regering in totaal R21,6 miljoen gekos om VBS Mutual Bank in kuratele (kuratorskap) te plaas.
Tito Mboweni, minister van finansies, het dit in ’n skriftelike antwoord op ’n vraag van die EFF-parlementslid Leigh-Ann Mathys gesê oor hoeveel die regering aan die kurator moes betaal wat beheer van VBS geneem het.
Dit kom nadat die Suid-Afrikaanse Reserwebank in Maart verlede jaar by dié bank ingegryp en dit weens sy likiditeitskrisis in kuratele geplaas het. Die ouditfirma SizweNtsalubaGobodo is as die kurator aangestel.
VBS is in ’n skandaal vasgevang weens bedrog van sowat R1,5 miljard wat by die bank gepleeg is en wat sowat 22 000 van sy deposante geraak het.
Die hooggeregshof in Pretoria het in November verlede jaar ’n likwidasie-aansoek van die Omsigtigheidsowerheid toegestaan om VBS te laat likwideer. Die Omsigtigheidsowerheid is ’n reguleerder wat onder die Reserwebank se toesig val.
“Die totale koste van kuratele vir die tydperk 12 Maart tot 12 November het R21,6 miljoen bedra, BTW uitgesluit,” sê Mboweni. - Fin24
Meer oor: Vbs | Vbs Mu­Tual Bank | Bankbedryf | Kuratorskap | Bank